**Саниране на сгради – въпроси от КИИП:**

А. Към Община Пловдив

1. Какви са мотивите на общинската администрация за възлагане на трите дейности *избор на изпълнители за изготвяне на обследвания за установяване на техническите характеристики, свързани с изискванията по чл. 169 ал. 1, т. (1 - 5) и ал. 2 от ЗУТ и съставяне на технически паспорт, за изготвяне на обследване за енергийна ефективност и за предписване на необходимите ЕСМ в съответствие с нормативните изисквания за енергийна ефективност по реда на ЗЕЕ и наредбите за неговото прилагане* на един и същи изпълнител, а не на различни изпълнители?

2. Ще се изработват ли инвестиционни проекти за санирането на сградите?

3. Какви са мотивите на общинската администрация за поставяне като критерий *избор на изпълнители за изготвяне на обследвания за установяване на техническите характеристики, свързани с изискванията по чл. 169 ал. 1, т. (1 - 5) и ал. 2 от ЗУТ и съставяне на технически паспорт, за изготвяне на обследване за енергийна ефективност и за предписване на необходимите ЕСМ в съответствие с нормативните изисквания за енергийна ефективност по реда на ЗЕЕ и наредбите за неговото прилагане –* **най-ниска цена**, а не икономически най-изгодна оферта?

4. При подготовка на дейностите, които са свързани със санирането, потърсено ли е компетентното съдействие на Камарата ма инженерите в инвестиционното проектиране, Камарата на архитектите в България, Българската асоциация на архитектите и инженерите консултанти и Камарата на строителите в България?

5. След приключване на обследването на сградите и съставянето на технически паспорт, по какъв сценарий и от кой общински орган ще се определи какво ще включва санирането на всяка сграда поотделно?

КИИП и неговите членове запазват правото си да задават и други допълнителни въпроси по време на Форума!

Председател РК На КИИП Пловдив:

/инж.М.Младенов/